Ateenalaisten laulu (Leino)
Kaunis on kuolema, kun eturinnassa rientäen kaadut,
 kaadut kansasi vuoks, tähden tän armahan maas.
 Nouskaatte siis tuli-innoin suojaksi syntymämaamme!
 Haudoilla sankarien lapset ne laulaen käy.
 Käyös, nuoriso, käy rivein rikkomattomin, taajoin!
 Pois kuka pelkuri on, heimosta Hellaan pois!

 Kehno ja kurja joukko se on, jonka rintaman eessä
 eellä nuorten sa näät kaatuvan harmajapään.
 Olkohon tää toki ensiksi onni poikasen, jonka
 kutreja kaartavi viel’ kukkaset riemujen kuun.
 Kaunona naisten, urhona miesten hän taistohon käyköön;
 kaunis hän kuolleenakin kansansa muistossa on.

Viktor Rydberg

en:The Athenians’ Song